

**Влада Републике Србије**

**Министарство за рад, запошљавање, борачка и социјална питања**

**СЕКТОР ЗА БОРАЧКО-ИНВАЛИДСКУ ЗАШТИТУ**

ЈАВНИ ПОЗИВ

ВОЈНИМ ИНВАЛИДИМА ЗА ПОДНОШЕЊЕ ЗАХТЕВА РАДИ УПУЋИВАЊА НА БАЊСКО И КЛИМАТСКО ЛЕЧЕЊЕ И ОПОРАВАК

Министарство за рад, запошљавање, борачка и социјална питања, Сектор за борачко-инвалидску заштиту, на основу члана 52. Закона о основним правима бораца, војних инвалида и породица палих бораца („Сл. лист СРЈ” бр. 24/98, 29/98 и 25/00), Правилника о бањском и климатском лечењу војних инвалида („Сл. лист СРЈ” бр. 37/98), Одлуке о покретању отвореног поступка јавне набавке услуга бањско и климатско лечење и опоравак корисника у области борачко инвалидске заштите број: 404-02-9/1/2017-22 од 25.01.2017. године, Одлуке о додели уговора број: 404-02-9/10/2017-22 од 10.03.2017. године и Одлуке о расписивању Јавног позива војним инвалидима за подношење захтева ради упућивања на бањско и климатско лечење и опоравак број: 580-02-212/1/2017-11 од 14.03.2017. године

**расписује Јавни позив војним инвалидима за подношење захтева ради упућивања на бањско и климатско лечење и опоравак**

Средства за овај позив у укупном износу од 25.000.000,00 динара обезбеђена су Законoм о буџету РС за 2017. годину („Службени гласник РС” број 99/16), у оквиру раздела 28 - Министарство за рад, запошљавање, борачка и социјална питања, Програм 0904 - Борачко-инвалидска заштита, Функција 010 - Болест и инвалидност, Програмска активност 0001 - Права корисника борачко инвалидске заштите, Економска класификација 472 - Накнаде за социјалну заштиту из буџета - бањско климатски опоравак, у висини од 25.000.000,00 динара. Набавка ове услуге предвиђена је у Плану набавки за 2017. годину, у делу набавки на које се закон примењује, под редним бројем 1.2.18, а процењена вредност је 25.000.000,00 динара (без ПДВ-а).

Предмет Јавног позива је упућивање војних инвалида на бањско и климатско лечење и опоравак, а у складу са опредељеним средствима утврђеним Финансијским планом за 2017. годину бр. 401-00-51/2017-12 од 25.01.2017. године и Одлуком о додели уговора број: 404-02-9/10/2017-22 од 10.03.2017. године.

МЕДИЦИНСКЕ ИНДИКАЦИЈЕ

Партија 1 - Услуга бањског лечења за потребе лечења следећих болести: болести желуца, болести црева, болести јетре, болести жучне кесе и жучних путева, болести бубрега и мокраћних путева, болести женских полних органа и дојке.

Партија 2 - Услуга бањског лечења за потребе лечења болести локомоторног апарата.

Партија 3 - Услуга бањског лечења за потребе лечења болести метаболизма и ендокрине болести.

Партија 4 - Услуга бањског лечења за потребе лечења болести периферног и централног нервног система.

Партија 5 - Услуга бањског лечења за потребе лечења коронарне болести.

БАЊСКО И КЛИМАТСКО ЛЕЧЕЊЕ И ОПОРАВАК ОБУХВАТА:

1. коришћење услуга на бази пансион дана. Пансион дан подразумева смештај на бази пуног пансиона (доручак и вечера по принципу шведског стола и ручак класично услуживање), у комфорним једнокреветним и двокреветним собама са купатилом, са укљученом боравишном таксом и осигурањем корисника пансиона;
2. здравствене услуге лечења које укључују преглед лекара специјалиста дијагностиковање и потребну терапију (лабораторијске анализе, балнеотерапија, физикална терапија...);
3. стационирано-болничко лечење коришћењем природно лековитих фактора тј. термоминералних и минералних вода које су по свом саставу и хемијским својствима специфичне за лечење  обољења предметне партије и свакодневно коришћење базена са минералном водом.

ПОДНОСИОЦИ ЗАХТЕВА МОГУ БИТИ:

Војни инвалиди који су лечени од следећих болести: болести желуца, болести црева, болести јетре, болести жучне кесе и жучних путева, болести бубрега и мокраћних путева, болести женских полних органа и дојке, болести локомоторног апарата, болести метаболизма и ендокрине болести, болести периферног и централног нервног система и коронарне болести.

Чланство у борачко-инвалидским удружењима није услов за подношење захтева.

КРИТЕРИЈУМИ ПО КОЈИМА ЋЕ СЕ УТВРДИТИ ЛИСТА

ВОЈНИХ ИНВАЛИДА - КАНДИДАТА ЗА УПУЋИВАЊЕ НА

БАЊСКО И КЛИМАТСКО ЛЕЧЕЊЕ И ОПОРАВАК

|  |  |
| --- | --- |
| **КРИТЕРИЈУМ** | **БОДОВИ** |
| 1. ЗДРАВСТВЕНО СТАЊЕ |  |
| Основне болести или повреде | 10 |
| Погоршање постојећих болести или повреда | 20 |
| Новонастале болести које нарушавају опште здравствено стање | 30 |
| 1. ИНДЕКС ПРИДРУЖЕНИХ БОЛЕСТИ |  |
| 0 | 0 |
| 1 | 5 |
| 2 | 10 |
| 3 | 15 |
| 4 и више | 20 |
| 1. ГРУПА ВОЈНОГ ИНВАЛИДИТЕТА |  |
| I група | 5 |
| II група | 10 |
| III група | 15 |
| IV група | 20 |
| V група | 25 |
| VI група | 30 |
| VII група | 35 |
| VIII група | 40 |
| IX група | 45 |
| X група | 50 |

\*Максималан број бодова је 100

ПОТРЕБНА ДОКУМЕНТАЦИЈА

Уз образац захтева потребно је приложити следећу документацију:

1. Решење надлежног органа о признатом својству војног инвалида,
2. Последњи извештај лекара специјалисте (одговарајуће гране специјализације), не старији од годину дана.

НАЧИН ПОДНОШЕЊА ЗАХТЕВА

Захтеви се подносе Министарству за рад, запошљавање, борачка и социјална питања, Сектору за борачко-инвалидску заштиту, на адресу: Македонска 4, Београд. На коверти обавезно треба назначити **„Захтев - бањско и климатско лечење и опоравак”**.

РОК ЗА ПОДНОШЕЊЕ ЗАХТЕВА

Захтеви ће бити разматрани по пристизању, а упућивањевојних инвалида на бањско и климатско лечење и опоравак ће се вршити до попуњавања капацитета, односно реализације уговора. Рок за подношење захтева је 13.10.2017. године. Захтеви који пристигну након наведеног рока неће бити разматрани.

|  |
| --- |
| Description: GRB- mali - kolor  Република Србија |
| МИНИСТАРСТВО ЗА РАД, ЗАПОШЉАВАЊЕ, БОРАЧКА |
| И СОЦИЈАЛНА ПИТАЊА |
| ***Сектор за борачко-инвалидску заштиту*** |

**ЗАХТЕВ ЗА УПУЋИВАЊЕ НА БАЊСКО И КЛИМАТСКО ЛЕЧЕЊЕ И ОПОРАВАК**

|  |  |
| --- | --- |
| Име и презиме подносиоца захтева |  |
| ЈМБГ |  |
| Адреса улица и број |  |
| Град/место |  |
| Контакт телефон мобилни |  |
| Контакт телефон фиксни |  |

\*Обавезно попунити сва поља

Прилог:

1. Решење о признатом својству војног инвалида
2. Последњи извештај лекара специјалисте, не старији од годину дана

|  |
| --- |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подносилац захтева